
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 30

din 28 februarie 2013
privind aprobarea unui schimb de terenuri

 Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3559/14.02.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere adresa nr. 40/25.01.2013, înregistrată la Municipiul Sighişoara sub nr. 1914/25.01.2013, formulată de S.C. Teleson S.R.L. cu referire la realizarea unui schimb de terenuri, între această societate şi Municipiul Sighişoara, respectiv S.C. Teleson S.R.L. să dea în schimb 2 (două) terenuri aflate în proprietatea societăţii situate în Municipiul Sighişoara, str. Consiliul Europei, care privesc drumul de acces din E-60 spre incinta unităţii de jandarmi, unul în suprafaţă indiviză de 25/424 mp. teren (cota de 25/424) şi celălalt în suprafaţă indiviză de 354/1077 mp. teren (cota de 118/359 din 1077 mp.), iar Municipiul Sighişoara să dea la schimb suprafaţa indiviză proporţională de 379 mp. teren, din suprafaţa indiviză concesionată de 2640/3917 mp. teren, care face obiectul  contractului de concesiune nr. 89/4195-06.07.2002, aşa cum a fost modificat şi completat prin actele adiţionale, încheiat între Consiliul Local Sighişoara, respectiv Municipiul Sighişoara, în calitate de concedent şi S.C. Teleson S.R.L. în calitate de concesionar, pe care este edificat obiectivul turistic Hotel Cavalerul, situat în str. Consiliul Europei nr. 6;

Având în vedere faptul că iniţial cele 2 (două) terenuri situate în Municipiul Sighişoara, str. Consiliul Europei, care privesc drumul de acces din E-60 spre incinta unităţii de jandarmi, unul în suprafaţă indiviză de 25/424 mp. teren (cota de 24/424) şi celălalt în suprafaţă indiviză de 354/1077 mp. teren (cota de 118/359 din 1077 mp.), au fost restituite în natură către  Prediger Harald şi Prediger Carmen Annelise, conform Sentinţei civile nr. 1241/17.11.2009, pronunţată de Tribunalul Mureş, în dosarul nr. 2242/102/2006, rămasă definitivă şi irevocabilă prin neapelare, şi ulterior cumpărate de la aceştia de către S.C. Teleson S.R.L. prin contractul de vânzare - cumpărare autentificat sub nr. 30/17.01.2013 de către B.N.P. Fărcaş Delia Mariana;

Având în vedere că prin efectuarea acestui schimb de terenuri nu sunt afectate  unele planuri de sistematizare şi de asemenea, aceste terenuri nu mai fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005; 

Având în vedere prevederile art. 1763 - 1765 din Legea nr. 287/2009 privind Codul civil, republicat;

Având în vedere Raportul de Specialitate comun al Arhitectului Şef şi al Direcţiei Administrarea Patrimoniului, înregistrat cu nr. 3558/14.02.2013, din care rezultă legalitatea propunerii de efectuare a schimbului menţionat mai sus, faptul că bunurile nu mai  fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005, dreptul de proprietate asupra lor;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c” si (5) lit. „b”, art . 45 (3), art. 115 (1) lit. „b” şi a art. 121 (4) din Legea nr. 215/2001, Legea administraţiei publice locale, republicată, cu modificările şi completările ulterioare;

H O T Ă R Ă Ş T E:

Art.1. Se aprobă schimbul de terenuri între S.C. Teleson S.R.L. şi Municipiul Sighişoara după cum urmează:

a. S.C. Teleson S.R.L. va da la schimb terenul  situat în Municipiul Sighişoara, str. Consiliul Europei, înscris în C.F. nr. 54638 (nr. C.F. vechi 9843 (A+2)), sub nr. top. 1793/1, în suprafaţă indiviză de 25/424 mp. (cota de 25/424) din suprafaţa totală de 424 mp. şi terenul situat în Municipiul Sighişoara, str. Consiliul Europei, înscris în C.F. nr. 54266 (nr. C.F. vechi 2319), sub nr. top. 1793/2, în suprafaţă indiviză de 354/1077 mp. (cota de 118/359 din 1077 mp.) din suprafaţa totală de 1077 mp. teren.

b. Municipiul Sighişoara va da la schimb terenul situat în Municipiul Sighişoara, str. Consiliul Europei, nr. 6, înscris în C.F. nr. 50306 (nr. C.F. vechi 10225, nr. top. vechi imobil 1794), sub nr. cad. 50306, în suprafaţă indiviză de 379 mp. teren, din suprafaţa indiviză concesionată de 2640/3917 mp. teren (cota de 2640/3917), care face obiectul  contractului de concesiune nr. 89/4195-06.07.2002, aşa cum a fost modificat şi completat prin actele adiţionale, încheiat între Consiliul Local Sighişoara, respectiv Municipiul Sighişoara, în calitate de concedent şi S.C. Teleson S.R.L. în calitate de concesionar.

Art.2. Schimbul propriu-zis a terenurilor precizate la art. 1, în înţelesul prevederilor Legii nr. 287/2009 privind Codul civil, republicat, se va perfecta prin act autentic la un birou notarial public din Municipiul Sighişoara, numai după însuşirea de către Consiliul local, prin hotărâre, a rapoartelor de evaluare, pentru fiecare teren şi stabilirea sultei, dacă va fi cazul şi în condiţiile în care se va radia dreptul de ipotecă înscris în favoarea CEC Bank S.A. Sucursala Tg. Mureş – Agenţia Sighişoara asupra celor 2 (două) terenuri pe care le va da la schimb S.C. Teleson S.R.L., identificate conform art. 1 lit. “a” din prezenta hotărâre, astfel încât la dobândirea prin schimb a dreptului de proprietate al Municipiului Sighişoara asupra acestor terenuri, acestea să fie libere de orice sarcină.

Art.3. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică şi Direcţia Administrarea Patrimoniului din cadrul Municipiului Sighişoara.

Art.4. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunosţinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


Adrian Burlacu       

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia administrarea patrimoniului ;

1 ex. Arhitect şef ;

1 ex. Direcţia economică

9 ex. AF/FM

